ตอนนี้กำลังมุ่งหน้าสู่หัวหิน เลยขอแบบขอแวะหาไรทานก่อนถึงหัวหินซักหน่อยค่ะ เพราะรู้สึกระหว่างทางที่มาจะหิวมากเลยค่ะ ซึ่งตอนแรกจะไปหาก๋วยเตี๋ยวทานแถวศาลาประชมคม ซึ่งเพื่อนเราบอกว่าอร่อยมาก แต่พอไปถึงร้านปิดจ้า เลยอดเลย T_T แอบเซ็งนะ...แต่สรุปเพื่อนบอกว่าพาไปอีกร้านนึงชื่อว่า “ก๋วยเตี๋ยวปลา VIP” เพื่อนบอกร้านนี้ก็อร่อยเหมือนกัน ซึ่งตอนแรกเราเห็นแบบแอบคิดในใจว่าอร่อยจริงหรอ เพราะร้านดูเป็นตึกแถวแบบแคบๆ ห้องเดียวนะที่เราเห็น และตอนที่เราไปช่วง 4 โมงกว่า เลยไม่มีคนเลยค่ะ  แต่มาถึงและก็ต้องลองของซะหน่อยค่ะ สำหรับวันนี้สั่งเป็นหมี่เนื้อปลา ชามละ 50 บาท ซึ่งน้ำซุปเค้าร้อนๆ กลมกล่อมดีมากเลยค่ะ ปรุงออกมาก็อรอ่ยจนเราต้องไปขอน้ำเพิ่มเลยทีเดียวค่ะ ส่วนเนื้อปลาก็ให้มาหลายชิ้นอยู่ แถมให้น้ำจิ้มแบบเต้าเจี้ยวมาด้วย ซึ่งเราว่าน้ำจิ้มเต้าเจี้ยวเฉย ๆ นะ แต่เนื้อปลาเค้าสดดีไม่คาวเลยค่ะ ส่วนเมนูอื่นๆ ก็มีให้เลือกเยอะอยู่นะอย่างเช่น ต้มยำปลาเก๋าหม้อไฟ ราดหน้า ข้าวหมูอบน้ำผึ้งย่าง ไข่หมึกชุบแป้งทอด ปลาเก๋า-หมึกลวกจิ้ม ปลาผัดฉ่า เยอะดีค่ะ แต่สรุปวันนี้สั่งมาลองอย่างเดียวค่ะ เพราะเค้าใกล้ปิดพอดี ถือว่าอร่อย และไม่แพงดีค่ะ หากใครอยากผ่านมาแถบๆ นี้ ร้านนี้เค้าเปิดให้บริการทุกวันตั้งแต่ 9 โมงเช้าถึง 4 โมงเย็น หยุดทุกวันอังคารที่ 2 และ 4 ของเดือนนะ  แวะมาลองกันได้จ้า